একাদশ ও দ্বাদশ শ্রেণির শিক্ষক নিয়োগের মেধাতালিকা প্রকাশ করল এসএসসি

কলকাতা: একাদশ ও দ্বাদশ শ্রেণির শিক্ষক নিয়োগের (SSC Teachers Recruitment Final List) মেধাতালিকা প্রকাশ করল এসএসসি (School Service Commission)। ৩৫ টি বিষয়ে মোট ১২৪৪৫ টি শূন্যপদ মেধাতালিকা প্রকাশ করা হয়েছে। একই সঙ্গে ওয়েটিং লিস্ট বা অপেক্ষমান প্রার্থীদের নামের তালিকাও প্রকাশ করা হয়েছে। মেধাতালিকায় জায়গা পাওয়া প্রার্থীর নাম, তিনি ওএমআর ও অভিজ্ঞতায় কত নম্বর পেয়েছেন, ইন্টারভিউতে কত নম্বর পেয়েছেন তার স্পষ্ট উল্লেখ রয়েছে। এসএসসি ওয়েবসাইটের মাধ্যমে চাকরিপ্রার্থীরা মেধাতালিকায় জায়গা পেয়েছেন কিনা তা জানতে পারবেন। শীঘ্রই মেধাতালিকা অনুযায়ী কাউন্সেলিং শুরু হবে বলে এসএসসি সূত্রে খবর।

রাজ্য সরকারের সবুজ সংকেতের পরই বুধবার রাতে এসএসসির ওয়েবসাইটে মেধাতালিকা প্রকাশ করল স্কুল সার্ভিস কমিশন। ১৮৯০০ নামের তালিকা প্রকাশ এসএসসির প্যানেল ও ওয়েটিং লিস্ট মিলিয়ে।এসএসসি সূত্রে খবর, রাজ্য সরকারের তরফে সবুজ সঙ্কেত পাওয়া পরেই ১২৪৪৫ শূন্যপদের মেধাতালিকা প্রকাশ হল।চূড়ান্ত মেধাতালিকা প্রকাশের এক সপ্তাহের মধ্যেই সুপারিশপত্র বা রেকমেন্ডেশন লেটার দেবে কমিশন।উল্লেখ্য, একাদশ-দ্বাদশের শিক্ষক নিয়োগ সংক্রান্ত মেধা তালিকা প্রকাশের জন্য ২১ তারিখই ছিল এসএসসি-র নির্ধারিত ডেডলাইন। সেই ডেডলাইন মেনেই বুধবার তালিকা প্রকাশ করে দিলে কমিশন।

আরও পড়ুন: নির্বাচনে বেশি ভাড়া চেয়ে মুখ্য নির্বাচনী আধিকারিককে চিঠি মিনি বাস মালিক সংগঠন

যদিও নবম-দশম শ্রেণির শিক্ষক নিয়োগের মেধাতালিকা প্রকাশিত হবে, তা এখনও অজানা। কারণ এখনও নবম-দশমের ভেরিফিকেশন বা ইন্টারভিউ শুরু হয়নি। আবার স্কুলশিক্ষা দফতর সূত্রে খবর, আগামী ১ মার্চ (রবিবার) হতে পারে গ্রুপ ‘সি’ নিয়োগের লিখিত পরীক্ষা। আর এক সপ্তাহের মাথায় আগামী ৮ মার্চ (রবিবার) গ্রুপ ‘ডি’ নিয়োগের লিখিত পরীক্ষা নেওয়া হতে পারে। ইতিমধ্যে স্কুল সার্ভিস কমিশন (School Service Commission) প্রস্তুতি শুরু করে দিয়েছে বলে।